**ЈАВНО КОМУНАЛНО ПРЕДУЗЕЋЕ „ГРАДСКА ТОПЛАНА“ КОСЈЕРИЋ**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**ПРВЕ ИЗМЕНЕ ПРОГРАМА**

**ПОСЛОВАЊА ЗА 2022. ГОДИНУ**

**ПОСЛОВНО ИМЕ: ЈКП „Градска топлана“ Косјерић**

**СЕДИШТЕ: Косјерић, Олге Грбић 5/II**

**ПРЕТЕЖНА ДЕЛАТНОСТ: 3530 Производња паре и климатизација**

**ПИБ: 102838788**

**ЈББК: 84107**

**НАДЛЕЖНИ ОРГАН: СО КОСЈЕРИЋ**

**Косјерић, септембар 2022. године**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**САДРЖАЈ**

[1. ОБРАЗЛОЖЕЊЕ ПРВЕ ИЗМЕНЕ ПРОГРАМА ПОСЛОВАЊА 1](#_Toc113273339)

[2. ПЛАНИРАНИ ФИЗИЧКИ ОБИМ АКТИВНОСТИ 1](#_Toc113273340)

[3. ПЛАНИРАНИ ИЗВОРИ ПРИХОДА И ПОЗИЦИЈЕ РАСХОДА ПО НАМЕНИ ЗА 2022. ГОДИНУ СА ОЧЕКИВАНИМ ИЗМЕНАМА 2](#_Toc113273341)

[4. ЗАКЉУЧАК 3](#_Toc113273342)

[5. ПРИЛОЗИ 3](#_Toc113273343)

# ОБРАЗЛОЖЕЊЕ ПРВЕ ИЗМЕНЕ ПРОГРАМА ПОСЛОВАЊА

У складу са чланом 60. став 2. Закона о јавним предузећима („Службени гласник РС“, бр. 15/2016 и 88/2019), измене Програма пословања за 2022. годину вршимо због битних промена током текуће године и то:

* немогућност завршетка – пуштања у функцију топлификационе зоне „Југ“ и стварања услова за нове кориснике услуга грејања (основна и средња школа са спортским халама, дом здравља и стамбена зграда код цркве), а самим тим и очекиваног и планираног прихода у IV кварталу, што је и Програмом за 2022. годину обухваћено. Према усвојеном Програму пословања планирано је повећање услуге грејања за 9.294 m2 нове грејне површине.
* нове Одлуке о тарифним ценама топлотне енергије по тарифним групама са применом од 01.10.2022. године, а све у складу са Одлуком Надзорног одбора ЈКП „Градска топлана“ Косјерић, закључком Општинског већа и сагласности Скупштине општине Ксојерић број 06-39/2022 од 22.08.2022. године.

У усвојеном Програму пословања, цена топлотне енергије је 104,62 дин/m2, а од 01.10.2022. године је 143,00 дин/m2 за стамбене објекте. За пословне кориснике у Програму је цена 313,86 дин/m2, а од 01.10.2022. године је 429,00 дин/m2. Са овим повећањем цена мења се и приход у IV кварталу 2022. године.

* у усвојеном Програму пословања, субвенција Оснивача је била планирана у износу од 2,5 милиона динара за покриће дела трошкова енергената. Ради опстанка и функционисања предузећа и завршетка грејне 2021/22 и стварање услова за почетак грејне 2022/23, Оснивач је донео одлуку да покрије целокупан утрошак гаса за период јануар-април 2022. године у висини од 7.050.000,00 динара, тако да је укупна субвенција Оснивача за 2022. годину 8.800.000,00 динара.

Из наведених разлога дошло је до суштинским промена у односу на усвојени Програм пословања за 2022. годину, па се у складу са тим врше измене Програма пословања за 2022. годину, у складу са Законом.

# ПЛАНИРАНИ ФИЗИЧКИ ОБИМ АКТИВНОСТИ

Према усвојеном Програму пословања за 2022. годину, планирано је за IV квартал 2022. године проширење система даљинског грејања за нових 9.294 m2 грејне површине (основна и средња школа са спортским халама, дом здравља и стамбена зграда код цркве) и као таква, планирана је производња од 18,5 ТЈ и потрошња од 622.800 m3 природног гаса као примарног енергента. С обзиром на то да се таква планирана производња неће остварити, очекивано је да у целој 2022. години произведемо и испоручимо 13,34 ТЈ топлотне енергије (табела 1).

*Табела 1*

|  |  |  |
| --- | --- | --- |
| **Показатељи** | **Усвојен Програм за 2022. годину** | **Измене Програма за 2022. годину** |
| Бруто производња | 18,5 ТЈ | 13,34 ТЈ |
| Губици у дистрибуцији | 2,4 ТЈ | 1,34 ТЈ |
| Финална потрошња | 16,46 ТЈ | 12,00 ТЈ |

Количина примарног енергента – природног гаса са планираних 622.800 m3 биће смањена за 35%, односно планирано је да буде утрошено 400.000 m3 природног гаса за целу 2022. годину.

# ПЛАНИРАНИ ИЗВОРИ ПРИХОДА И ПОЗИЦИЈЕ РАСХОДА ПО НАМЕНИ ЗА 2022. ГОДИНУ СА ОЧЕКИВАНИМ ИЗМЕНАМА

Према усвојеном Програму пословања за 2022. годину, планирана бруто производња топлотне енергије од 18,5 ТЈ, са утрошком од 622.800 m3 природног гаса и проширење грејне површине за 9.296 m2, по ценама топлотне енергије од 01.11.2013. године улазни су параметри на основу који су планирани очекивани приходи и расходи.

Са напред очекиваним изменама улазних параметара долази и до измена приходовне и расходовне стране, што је приказано у следећим табелама.

**План прихода за 2022. годину** у 000 динара

|  |  |  |  |
| --- | --- | --- | --- |
| **Р.б.** | **Врста прихода** | **Усвојен Програм за 2022. годину** | **Измене Програма за 2022. годину** |
| 1. | Продаја топлотне енергије (услуга грејања) | 32.795 | 29.701 |
| 2. | Субвенција Оснивача и донације | 2.500 | 8.800 |
| 3. | Финансијски приходи | 730 | 1.030 |
| **СВЕГА:** | | 36.025 | 38.501 |

**План расхода за 2022. годину** у 000 динара

|  |  |  |  |
| --- | --- | --- | --- |
| **Р.б.** | **Врста расхода** | **Усвојен Програм за 2022. годину** | **Измене Програма за 2022. годину** |
| 1. | Трошкови материјала (природни гас, ел. енергија) | 27.315 | 25.304 |
| 2. | Трошкови зарада и накнада | 10.678 | 11.360 |
| 3. | Производне услуге | 1.550 | 1.320 |
| 4. | Трошкови амортизације | 760 | 760 |
| 5. | Нематеријални трошкови | 1.100 | 1.100 |
| 6. | Финансијски и остали расходи | 650 | 950 |
| **СВЕГА:** | | 42.053 | 41.014 |

Као што се из претходног може видети, измене које нас очекују од 01.10.2022. године и почетка грејне сезоне, у IV кварталу 2022. године утицаће на усвојени Програм пословања за период 01.01.-31.12.2022. године тако да овим са овим изменама очекујемо да пословну годину завршимо са планираним губитком 2.513.000,00 динара уместо са планираним губитком од 6.028.000,00 динара.

**Преглед планираних резултата пословања у 2022. години** у 000 динара

|  |  |  |  |
| --- | --- | --- | --- |
| **Р.б.** | **Опис** | **Усвојен Програм за 2022. годину** | **Измене Програма за 2022. годину** |
| 1. | Укупан приход | 36.025 | 38.501 |
| 2. | Укупан расход | 42.053 | 41.014 |
| 3. | Резултат – губитак | 6.028 | 2.513 |

Овакав пословни резултат се може очекивати уз услов да не дође до већих поремећаја на тржишту енергената (природног гаса и ел. енергије) у односу на цене планиране овим Изменама програма пословања за 2022. годину.

Детаљнији прегледи свих прихода и расхода приказани су у прилозима – билансима који су саставни део Измена програма пословања за 2022. годину.

# ЗАКЉУЧАК

Сви остали елементи усвојеног Програма пословања за 2022. годину остају исти, односно непромењени.

Политика зарада и запошљавања, инвестиција, задужености, као и управљања ризицима, остају исти као и усвојеном Програму пословања за 2022. годину.

# ПРИЛОЗИ

Саставни делови првих Измена програма пословања за 2022. годину су:

* Биланс стања за период 01.01.-31.12.2022. године,
* Биланкс успеха за период 01.01.-31.12.2022. године,
* Извештај о токовима готовине за период 01.01.-31.12.2022. године,
* Субвенције и донације за период 01.01.-31.12.2022. године,
* Планирана финансијска средства за набавку добара, радова и услуга за период 01.01.-31.12.2022. године.

|  |
| --- |
| **ДИРЕКТОР,**  Данило Јовић |
|  |