На основу члана 23. став 1. Закона о јавним предузећима („Службени гласник РС бр. 15/2016 и 88/2019), члана 2. став 1. Одлуке о критеријумима и мерилима за утврђивање висине накнаде за рад у надзорним одборима јавних предузећа ("Службени гласник РС", број 102/2016) и члана 31. став 2. Одлуке о оснивању Јавног комуналног предузећа Регионални центар за водне услуге „Скрапеж воде“ Пожега, Скупштина града Ужица/ Скупштине општина Ариље, Ивањица, Косјерић и Пожега као оснивачи Јавног комуналног предузећа Регионални центар за водне услуге „Скрапеж воде“ Пожега донели су

**OДЛУКУ О ИСПРАВЦИ ОДЛУКЕ О ВИСИНИ НАКНАДА ПРЕДСЕДНИКУ И ЧЛАНОВИМА НАДЗОРНОГ ОДБОРА ЈКП РЕГИОНАЛНИ ЦЕНТАР ЗА ВОДНЕ УСЛУГЕ „СКРАПЕЖ ВОДЕ“ ПОЖЕГА бр.023-12/2022 од 20.05.2022.године**

**ИСПРАВЉА СЕ** Одлука о висини накнада председнику и члановима Надзорног одбора ЈКП Регионални центар за водне услуге „Скрапеж воде“ Пожега, бр.023-12/2022 од 20.05.2022.године (Сл.лист општине Којерић бр.09/22) у делу који се односи на накнаду путних трпшкова у члану 2. став 4. који гласи: „Уколико се превоз врши сопственим возилом, уз накнаду из става 1. обрачунава се и накнада за коришћење службеног возила у висини од 10% од цене горива по пређеном километру. Обрачун  накнаде  за  коришћење  сопственог возила  врши се на основу података о километражи на датој релацији.“

У другом реду члана 2. став 4. реч „ службеног“ мења се са речи „ сопственог“.

Остали делови Одлуке о висини накнада председнику и члановима Надзорног одбора ЈКП Регионални центар за водне услуге „Скрапеж воде“ Пожега, остају непромењени.

Ова oдлука о исправци одлуке ступа на снагу даном објављивања у „Службеном листу општине Косјерић”.

*О б р а з л о ж е њ е*

Накнадним увидом у члан 2. став 4. уочено је да је погрешно унета реч „службеног“ уместо „сопственог“ возила иако у првом делу реченице јасно види да се одредба обрачуна накнаде превоза односи на превоз сопственим возилом.

Услед наведене грешке у куцању, врши се исправка Одлуке о висини накнада председнику и члановима Надзорног одбора ЈКП Регионални центар за водне услуге „Скрапеж воде“ Пожега, бр.023-12/2022 од 20.05.2022. године на начин како је наведено.

Број 023-12/2022

У Косјерићу, \_\_\_\_\_\_\_\_\_\_\_2022.године

СКУПШТИНА ОПШТИНЕ КОСЈЕРИЋ

ПРЕДСЕДНИК СКУПШТИНЕ ОПШТИНЕ

Татјана Коковић